Centenars de xiquets i xiquetes van gaudir de la festa de clausura de l'Escola d’Estiu de Paterna
26/07/2019

# Centenars de xiquets i xiquetes van gaudir de la festa de clausura de l'Escola d’Estiu de Paterna

[![Centenars de xiquets i xiquetes van gaudir de la festa de clausura de l'Escola d’Estiu de Paterna](/images/noticias/2019/07/fiesta-escola-gr.jpg)](/images/noticias/2019/07/fiesta-escola-gr.jpg)

26.07.2019

Més de 800 menors han assistit en l'últim mes a l'Escola d’Estiu que organitza l'Ajuntament a través de l'empresa municipal Gestió i Serveis de Paterna

Centenars de xiquets i xiquetes, acompanyats dels seus familiars, van gaudir ahir de la festa de clausura de l'Escola d’Estiu de Paterna que es va celebrar en el col·legi Villar Palasí.  
  
Jocs populars i col·laboratius, animació i balls van servir per a acomiadar l'edició més multitudinària de l'Escola d’Estiu amb un total de 807 xiquets matriculats.  
  
El Tinent d'Alcalde de Cultura de l'Esforç i Modernització, José Manuel Mora i el regidor d'Atenció a la Infància i Educació, David Fortea van voler acompanyar a les famílies durant la celebració, que va finalitzar amb un gran berenar per a tots els assistents.  
  
Per part seua, el regidor d'Educació va voler agrair el “esforç dels més de 65 treballadors i treballadores, entre monitors i educadors, que durant l'últim mes s'han implicat perquè els menors gaudiren i el treball dels quals s'ha traduït en una de les millors edicions l'Escola d'Estiu que hem tingut”.  
  
A més, Fortea també va aprofitar per a assenyalar la importància d'aquest servei “en la conciliació laboral de les famílies paterneres i que es reflecteix en l'augment continuat d'inscripcions any després d'any”.